ทุจริต อปท.
คณะกรรมการตรวจเงินแผ่นดินมีมติให้รวมรวบสำนวนโครงการก่อสร้างระบบไฟฟ้าแสงสว่างแบบโซลาร์เซลล์ ขององค์กรปกครองส่วนท้องถิ่น (อปท.) ใน จ.สมุทรปราการ ส่งให้หน่วยงานที่เกี่ยวข้องดำเนินการกับเจ้าหน้าที่ ฐานปฏิบัติหรือละเว้นการปฏิบัติหน้าที่โดยมิชอบ และร่วมกระทำโดยมุ่งหมายมิให้มีการแข่งขันราคาอย่างเป็นธรรมเพื่อเอื้ออำนวยแก่ผู้เข้าเสนอราคา เข้าข่ายความผิดตาม พ.ร.บ.การเสนอราคาต่อหน่วยงานของรัฐ&nbsp;
20 ก.พ. 2558

คณะกรรมการตรวจเงินแผ่นดินมีมติให้รวมรวบสำนวนโครงการก่อสร้างระบบไฟฟ้าแสงสว่างแบบโซลาร์เซลล์ ขององค์กรปกครองส่วนท้องถิ่น (อปท.) ใน จ.สมุทรปราการ ส่งให้หน่วยงานที่เกี่ยวข้องดำเนินการกับเจ้าหน้าที่ ฐานปฏิบัติหรือละเว้นการปฏิบัติหน้าที่โดยมิชอบ และร่วมกระทำโดยมุ่งหมายมิให้มีการแข่งขันราคาอย่างเป็นธรรมเพื่อเอื้ออำนวยแก่ผู้เข้าเสนอราคา เข้าข่ายความผิดตาม พ.ร.บ.การเสนอราคาต่อหน่วยงานของรัฐ  
ทั้งนี้ โครงการดังกล่าวกำหนดราคาเสาไฟไว้ต้นละ 1.75 แสนบาท แต่สำรวจพบว่าราคากลางอยู่ที่ต้นละ 32,964.95 บาท หรือสูงกว่าราคากลาง 4 เท่า และพบว่ามีการจัดเตรียมเอกสารงบประมาณให้ได้รับเงินอุดหนุนพิเศษช่วงปลายปี ประกอบกับ จ.สมุทรปราการ ให้ก่อหนี้ผูกพันภายในวันที่ 30 ก.ย. 2556 ทำให้ อปท.บางหน่วยงานใช้วิธีจัดจ้างวิธีพิเศษ ทั้งที่สามารถใช้เงินเบิกเหลื่อมปีกรณีไม่มีหนี้ผูกพันได้ 
นอกจากนี้ ยังมีการเตรียมรายชื่อหน่วยงานราชการบางหน่วยเพื่อใช้เป็นเอกสารอ้างอิงในการกำหนดราคากลาง จัดเตรียมรายชื่อร้านค้าเพื่อให้ อปท.ส่งประกาศเชิญชวนเสนอราคาโดยวิธีพิเศษ